CELEX: 62022TN0020
Language: ga
Date: 2022-01-12 00:00:00
Title: Cás T-20/22: Caingean arna tabhairt an 12 Eanáir 2022 – NW/an Coimisiún

28.2.2022   
            
            
               GA
            
            
               Iris Oifigiúil an Aontais Eorpaigh
            
            
               C 95/16
            
         
      Caingean arna tabhairt an 12 Eanáir 2022 – NW/an Coimisiún
      (Cás T-20/22)
      (2022/C 95/59)
      Teanga an cháis: an Fhraincis
      
         Páirtithe
      
      
         Iarratasóir: NW (ionadaí: M. Velardo, avocate)
      
         Cosantóir: an Coimisiún Eorpach
      
         An t-ordú atá á lorg
      
      Maíonn an t-iarratasóir ar an gCúirt Ghinearálta:
      
                  —
               
               
                  na cinntí atá faoi chonspóid a chur ar neamhní sa mhéid a bhaineann siad le haisghabháil suimeanna a íocadh leis an iarratasóir;
               
            
                  —
               
               
                  ordú a thabhairt don Choimisiún na suimeanna a aisghabhtar cheana féin a thabhairt ar ais don iarratasóir;
               
            
                  —
               
               
                  ordú a thabhairt don Choimisiún costais na n-imeachtaí a íoc;
               
            
                  —
               
               
                  ar bhonn fo-ordaithe, na cinntí atá faoi chonspóid a chur ar neamhní sa mhéid a bhaineann siad le haisghabháil €3 986,72;
               
            
                  —
               
               
                  thairis sin, iarrann an t-iarratasóir go n-íocfar ús ar aon suim a bheidh sé ina chreidiúnaí maidir léi ón tráth faoinar cheart go mbeadh gach suim íoctha leis go dtí an íocaíocht iarbhír;
               
            
                  —
               
               
                  dá mba rud é go ndiúltódh an Chúirt Ghinearálta don chaingean seo – agus breithniú á dhéanamh ar iolracht na neamhrialtachtaí arna ndéanamh ag Oifig an Phámháistir le himeacht ama, “nach bhfuil laghdú cánach inbhraite go héasca ar dhuillín pá”, na dearbhuithe arna dtabhairt ag Oifig an Phámháistir don iarratasóir, meon macánta an iarratasóra arna aithint ag an riarachán, agus an fíoras gur thug an t-iarratasóir (agus gan aon chúis amhrais a bheith ann faoi leibhéal a thuarastail) gealltanais airgeadais atá comhréireach le leibhéal tuarastail den sórt sin sna blianta sin (amhail iasacht mhorgáiste a thógáil amach chun teach a cheannach dá theaghlach) – measann an t-iarratasóir ar mhaithe leis an gcothromas gur cheart don Chúirt Ghinearálta ordú a thabhairt don Choimisiún a chostais féin a íoc ar a laghad chomh maith le costais an iarratasóra de bhun Airteagal 135 de na Rialacha Nós Imeachta.
               
            
         Saincheisteanna dlí agus príomhargóintí.
      
      Mar thaca leis an gcaingean i gcoinne chinntí an Choimisiúin an 6 agus 9 Aibreán 2021 agus an 4 Bealtaine 2021 chun dul ar aghaidh le haisghabháil suimeanna a íocadh go mícheart leis mar laghdú cánach dá leanaí, maíonn an t-iarratasóir trí shaincheist dlí.
      
                  1.
               
               
                  An chéad saincheist dlí lena n-éilítear earráid i léirmhíniú agus i gcur i bhfeidhm Airteagal 85 de Rialacháin Foirne Oifigigh an Aontais Eorpaigh. Measann an t-iarratasóir i ndáil leis sin nach gcomhlíontar na coinníollacha a leagtar síos in Airteagal 85 chun na híocaíochtaí neamhdhlite a aisghabháil.
               
            
                  2.
               
               
                  An dara saincheist dlí lena n-éilítear sárú ar phrionsabal an ionchais dhlisteanaigh sa mhéid is, sa chás seo, go gcomhlíonfar na trí choinníoll lena suitear ionchas dlisteanach de bhun an chásdlí is infheidhme.
               
            
                  3.
               
               
                  An tríú saincheist dlí lena n-éilítear mainneachtain cúiseanna a lua.